VPENHVIDen norske kirke

LUND MENIGHETSRÅD

## **Møteprotokoll**

## Møte onsdag 2.3.2022 kl. 18.00 – 20.30

**Til stede:**

*Medlemmer*: Erik Lunde, Bård Kalstad, Torun Gitmark, Marianne Jakobsen, Arnhild Leer-Helgesen, Marit Aamodt Nielsen, John Trengereid, Mette Verne Stabrun, Randi Lilletun Christensen, Linda Reme Sagedal og sogneprest Monika Olsen Holt.

Fra staben møtte daglig leder Torunn Haugen Jerstad.

Forfall: Eli Tendeland.

* Innkalling/saksliste: Godkjent
* Møteprotokoll fra 2.2.2022: Godkjent

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 1/22 | Møtedato:  **2.3.2022** | Arkiv:  **012.1** | Journalnr: | Saksbehandler:  **THJ** |

**ORIENTERINGSSAKER**

1. Frivillighet – Monika presenterte En modell for organisering av frivilligheten som var utarbeidet av Petter Tanggaard Lomeland. Uavhengig av dette er det kommet tilbud fra bispedømmerådet i anledning frivillighetens år, der det tilbys besøk. Monika tar kontakt for å høre om hvordan dette passer inn i våre planer. Menighetsrådet synes dette ser veldig bra ut.
2. Det planlegges åpen dåpsdag 5.3. Oppdatering.
3. Ungdomsarbeid – LUA (Lund ungdomsarbeid) – torsdager etter skoletid. Monika orienterte. Utgangspunkt: Idédugnad etter overnatting i kirka med konfirmanter. Treff etter skoletid. Nye menighetssal. Vafler kiosk. 5 – 6 jenter har eierforhold til dette. Start tirsdag 10. mars. Målgruppe: 8. – 10. klasse.
4. Lund menighet er invitert til å delta på åpen fredagskveld i Domkirken. Lund menighet ser seg ikke i stand til å bidra her pga. prosjekter i egen menighet. Men vi bidrar gjerne med informasjon og oppfordrer gjerne frivillige til å delta.
5. Lund menighet har en representant i representantskapet for KUP (Kirkens Ungdomsprosjekt). Finn Gitmark er vår representant. Menighetsrådet støtter at han fortsetter i to år til.
6. Nytt fra råd og utvalg. Torun orienterte fra fellesrådet som hadde møte i Flekkerøy kirke. Økonomiplan, daglig lederstillinger – orientering og opprettelse av prosjektstilling i Vågsbygd.
7. Andreas Mollestad Nilsen er ansatt og har takket ja til stillingen som kapellan. Menighetsrådet ønsker ham velkommen med å sende en blomst allerede nå.

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 4/22 | Møtedato:  **2.3.2022** | Arkiv:  **012.1** | Journalnr: | Saksbehandler:  **THJ** |

**BUDSJETT 2022**

Vi har hatt flere ekstraordinære inntekter i 2021 som vi antagelig ikke blir videreført. Det legges opp til et realistisk budsjett uten andre ekstraordinære inntekter enn kr. 100.000 fra fellesrådet til diakoni, som vi også fikk i 2021. Vi forutsetter en mer normal drift enn under koronanedstengningen. Vi budsjetterer med basar med inntekt 70.000 kr. Vi budsjetterer også med å bruke opp de ca. kr 70.000 som gjenstår på Fond kjøkken for å gjøre ferdig kjøkkenet og gjør enkelte andre nødvendige investeringer som f.eks. trådløst nett i kirkerommet og kontorbygget. Det legges opp til et underskudd på ordinær drift på kr. 100.000 pluss å «bruke opp» resten av Fond kjøkken som gir et budsjetter underskudd på kr 172.500.

Bedre lys i kirkerommet. Sjekke hvor sterkt det er. Innspill til fellesrådet.

**Vedtak:**

Vedlagte budsjett vedtas.

Innspill: Lyset i kirkerommet synes svakt og bør sjekkes. Dette sendes til fellesrådets handlingsplan hvis det er behov for å bytte ut.

Det må prioriteres når det gjelder hvordan resten av kjøkkenfondet skal brukes.

Kjøkkenet skal ferdigstilles med inventar i skuffer og skap, og skap på utsiden av luka.

Menighetsrådet kommer tilbake med forslag til inntektsbringende tiltak.

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 5/2022 | Møtedato:  **2.3.2022** | Arkiv:  **012.1** | Journalnr: | Saksbehandler:  **THJ** |

**VIRKSOMHETSPLAN 2022 – 2025**

Menighetsrådet drøfter veien videre med arbeidet og tidsrammer. Det er naturlig med innspill og drøftinger både fra stab og råd før rådet vedtar planen.

Tidligere virksomhetsplan som er forlenget inntil ny er klar legges ved.

**Vedtak:**

Staben inviteres til neste menighetsråd for en Kick off. Nina Tanggaard Lomeland inviteres for hjelp med oppstart av prosessen. Overordna rammeverk legges først og tiltak kommer etterpå. Vi ønsker en grundig prosess for å få et dokument som vil bli brukt.

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 6/2022 | Møtedato:  **2.3.2022** | Arkiv:  **012.1** | Journalnr: | Saksbehandler:  **THJ** |

**FORNYELSE AV NYE MENIGHETSSAL**

Nye menighetssal har behov for oppfriskning, nye gardiner etc.

Menighetsrådet oppfordres til å komme med innspill, evt. sette ned en komité. Ungdomsarbeidet LUA (Lund Ungdomsarbeid) som er på trappene vil ha tilhold i nye menighetssal og har kommet med ønske om grønne planter.

**Vedtak:**

Rommet skal romme mange behov, ungdom, formiddagstreff, kirkekaffe, foredrag, del av kirkerom. Gardinene må skiftes. Gardinstudio sjekkes. Varm tone i gardinene. Ungdommene ønsker grønne planter. Det delegeres til staben å innrede.

Marit Aamodt Nielsen meldte seg til å være med i en «gardinkomité».

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 9/2022 | Møtedato:  **2.3.2022** | Arkiv:  **012.1** | Journalnr: | Saksbehandler:  **THJ** |

**LMR 9/21** **REGNSKAP 2020**

Regnskapet legges fram med et overskudd på kr 277.566. Det er satt 200.000 kr på Fond diakoni arv. Dette er en testamentarisk gave fra Gudny Olsen.

Det er brukt kr 173.025 fra Fond kjøkken. Kr 22.256 settes på fond for de ulike korene. Dette vil gi en økning av disposisjonsfondet på kr 228.335.

Årsaken til det gode resultatet (i stedet for et budsjettert underskudd) er i det vesentlige et ekstra tilskudd fra Bispedømmerådet på kr 140.000 til diakoni, og reduserte lønnsutgifter pga. vakans på kr 161.853. Vi har også fått kr 132.305 i koronatilskudd pga. reduserte inntekter i 2020 og 2021.

**Forslag til vedtak:**

Lund menighetsråd godkjenner Lund menighetens årsregnskap 2021 med noter, og sender det over til Agder kommunerevisjon IKS for revidering sammen med menighetens årsmelding.

Regnskapet legges fram for årsmøtet til godkjenning.

|  |  |  |  |  |
| --- | --- | --- | --- | --- |
| Den norske kirke | | | | |
| **Lund menighetsråd** | | | | |
| Sak nr: LMR 10.22 | Møtedato:  **2.3.2022** | Arkiv:  **012.1** | Journalnr: | Saksbehandler:  **THJ** |

**ÅRSMELDING 2021**

Årsmelding for 2021 er vedlagt.

**Vedtak:**

Årsmelding for 2021 vedtas. Årsmelding og regnskap skal legges fram for årsmøtet.

Menighetsrådet hadde fått teksten, men den skal gjøres penere og språkvaskes. En formulering ang. koronatilskudd endres.

**EVENTUELT**

Årsmøte flyttes til 3. april.

Torunn Haugen Jerstad

referent